สินเชื่อตั้งตัว
เข้าโค้งสุดท้ายของการเลือกตั้งแล้ว ใครที่มีสิทธิเลือกตั้งก็อย่าลืมไปใช้สิทธิครั้งสำคัญนี้นะครับ
18 ส.ค. 2554

เข้าโค้งสุดท้ายของการเลือกตั้งแล้ว ใครที่มีสิทธิเลือกตั้งก็อย่าลืมไปใช้สิทธิครั้งสำคัญนี้นะครับ 
โดย..สุรชัย กำพลานนท์วัฒน์
เหล่าบรรดาผู้ประกอบการ เถ้าแก่น้อย เถ้าแก่ย่อยทั้งหลายวันอาทิตย์ที่ 3 ก.ค.นี้ ก่อนเปิดร้านก็แวะไปใช้สิทธิด้วยเช่นกัน เรื่องการค้าการขายมีให้ทำทุกวัน แต่เลือกตั้งมีไม่บ่อยครั้งนัก ฉะนั้นอยากได้รัฐบาลแบบไหนมาช่วยเหลือพวกเราเหล่าคนทำมาหากินก็ต้องออกไปใช้สิทธิกันทุกคน 
พูดถึงผู้ประกอบการรายย่อย...วันนี้ผมมีข่าวดีมาบอก
โอกาสดีมากสำหรับเจ้าของกิจการร้านค้าร้านรวงเล็กๆ ที่อยากมีร้านมีอาคารเป็นของตัวเองไม่ว่าจะเป็นตึกแถวอาคารพาณิชย์ หรือจะเป็นทาวน์เฮาส์ ทาวน์โฮม หรือจะเป็นบ้านเดี่ยว คอนโดมิเนียม ถ้าอยากลงทุนซื้อทรัพย์ดังว่ามาทำเป็นร้านค้าสถานประกอบการหรือออฟฟิศทำงาน 
ต้นเดือน ก.ค.นี้ ที่เอสเอ็มอีแบงก์จัดหนักและจัดเต็ม
ราคาทรัพย์จะถูกจะแพงไม่มีปัญหา ขอให้เอามาทำเป็นสถานประกอบการทำมาหากินตามประสาเอสเอ็มอีก็พอ จะไปซื้อตึกแถวหลายสิบล้านย่านเยาวราช สีลม หรือจะถอยคอนโดริมถนนสุขุมวิทเป็นร้อยล้านมาทำออฟฟิศ เขาจัดเต็มด้วยเงื่อนไขพิเศษสุดๆ วงเงินกู้ให้ได้ถึง 90% ผ่อนยาวนานแบบสบายๆ 15 ปี ที่น่าสนใจเขาจัดดอกเบี้ยให้ในอัตราแบบเดียวกับผู้ประกอบการรายใหญ่เลย ปีแรกคิดแค่ MLR-1.5% ปีที่ 2 -0.75% ปีที่ 3 เป็นต้นไปคิดเท่ากับ MLR (ปัจจุบันเอสเอ็มอีแบงก์คิด MLR เท่ากับ 7% ต่อปี)




 
ดอกเบี้ยต่ำกว่าเอ็มแอลอาร์หาไม่ค่อยได้ในตลาด โดยเฉพาะสำหรับผู้ประกอบการรายย่อยที่มักจะโดนดอกเบี้ยแบบบวกมากกว่าลบ หลายแห่งคิดกับรายย่อยสูงถึงเลขสองหลักเลยทีเดียว ยิ่งอยู่ในช่วงดอกเบี้ยขาขึ้นด้วยแล้วหลังจากนี้จะยิ่งเห็นดอกเบี้ยแพงขึ้นอีกมาก
เท่านี้ยังไม่พอ ยังจัดเต็มไม่พอ เขายังให้โอกาสตั้งเนื้อตั้งตัวผ่อนแบบเบาหวิวในช่วง 1 ปีแรก ยอมให้ผ่อนแค่ดอกเบี้ยอย่างเดียวเท่านั้น เงินต้นยังไม่ต้องส่ง เถ้าแก่น้อยจะได้เหลือเงินไปเป็นทุนหมุนเวียนในกิจการอย่างเต็มที่ คิดง่ายๆ ถ้ากู้ 1 ล้านบาท ปีแรกก็ผ่อนแค่ 4,600 บาท กู้ 3 ล้านก็จ่ายแค่หมื่นต้นๆ เท่านั้นเอง ผ่อนชิล ชิล แบบนี้เอสเอ็มอีลืมตาอ้าปากได้สบาย
โอกาสพิเศษเช่นนี้จึงเหมาะกับคนทำมาหากินที่จะได้เริ่มต้นมีทรัพย์สินเป็นของตัวเองเสียที ใครเช่าร้านเช่าแผงมานานก็จะได้ตั้งหลักปักฐานมีร้านเป็นเรื่องเป็นราว คนที่หมองเศร้าจ่ายแต่ค่าเช่าให้คนอื่นมาตลอด คราวนี้ผ่อนร้านเป็นเจ้าของเอง ความสุขจากความหวังคงทำให้ชีวิตดีขึ้นๆ 
ส่วนใครที่มีตึกแถวร้านค้าเป็นของตัวเองอยู่แล้ว หากอยากจะเริ่มต้นปรับปรุงใหม่จัดร้านจัดออฟฟิศอีกครั้ง สนใจจะรีไฟแนนซ์มาใช้บริการจัดเต็มของเอสเอมอีแบงก์ก็สามารถทำได้ แต่คงต้องไม่เข้าข่ายค้างหนี้ค้างงวดเป็นที่ปวดใจกับแบงก์เดิม
ถามว่าโครงการนี้ เถ้าแก่ใหม่ขอแจ้งเกิดได้มั้ย ก็ตอบว่าทำได้ไม่มีปัญหา ขอให้มีความชัดเจนในกิจการร้านค้า ก็เข้าไปถามหาโอกาสตั้งเนื้อตั้งตัวด้วยสินเชื่อสุดพิเศษตัวนี้ได้เช่นกัน
ไม่ว่าอยากเปิดร้านค้าขายของหรืออยากเปิดออฟฟิศทำธุรกิจเล็กๆ ไม่ว่าจะเป็นคนที่มีธุรกิจกิจการเดิมอยู่แล้วหรือจะขยายร้านเปิดสาขาเพิ่มหรือตั้งต้นทำกิจการใหม่ที่มีความเป็นไปได้ ขอแนะนำให้ไปติดต่อที่เอสเอ็มอีแบงก์ทุกสาขาทั่วประเทศ ค้าขายในกรุงเทพฯ หรือต่างจังหวัดจัดหนักจัดเต็มให้ทุกพื้นที่ วงเงินมีจำกัด ยื่นก่อนพิจารณาก่อน 
นี่แหละ โอกาสดีๆ ของคนที่จะตั้งตัวเป็นเถ้าแก่น้อยจากเอสเอ็มอีแบงก์ ขวัญใจผู้ประกอบการตัวจริง